Daidalos

Daidalos o Dedalos en Greka mitologio esis arkitektulo ed inventisto (exz. di hakilo), filiulo di Eupalamos e Merope, fratulo di Perdix e Metiadusa, patro di Ikaros.

Il esis konocat artisto e Greka urbi imperis de lo statui di heroi e dei. Segun altra mito il esis forjisto, quan edukis Atena.

Daidalos devenis a Atina, ed eskapis del urbo pos mortigar filiulo di sua fratino Perdix – Talos. Il facis to pro jaluzeso – yunulo havis plu granda talento pri inventar kam lo (il inventis i.a. segilo ed argilo-roto).

Il laboreskis kom invenstisto che rejulo di Kriti – Minos. Daidalos helpis ad ilua spozino pri elua frenezial amoro a Kritiana tauro, konstruktinte ligna bovino – lurilo por l'animalo. Celitinta en la konstruktajo Pasifae balde naskis minotauro. Minos imperis a Daidalos konstruktar labirinto kun multega komplikita koridori por stif-filiulo.

Kande Daidalos volis rivenar ad Atina la rejulo klozis lo ed ilua filiulo en la labirinto. La inventisto kreis ali per qui ili eskapis. Regretinde Ikaros falis aden Aigea maro mortiginte su.

Daidalos rivenis ad Atina e vivis longe. Segun altra mito irabis a Sicilia, ube vivis til sua morto.

Kategorio:Personi di Greka mitologio